
ΤΕΥΧΟΣ ΔΕΥΤΕΡΟ 


Αρ 


. Φύλλου 562 


ΑΠΟΦΑΣΕΙΣ 

Αριθμ. αττόφ. 598/1-2-2018 

Έγκριση του Κανονισμού Διδακτορικών Σπου¬ 
δών του Τμήματος Αγγλικής Γλώσσας και Φιλο¬ 
λογίας του Εθνικού και Καποδιστριακού Πανεπι¬ 
στημίου Αθηνών 

Η ΣΥΓΚΛΗΤΟΣ 

ΤΟΥ ΕΘΝΙΚΟΥ ΚΑΙ ΚΑΠΟΔΙΣΤΡΙΑΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. τις διατάξεις του άρθρου 45 του ν. 4485/2017 «Ορ¬ 
γάνωση και Λειτουργία της ανώτατης εκπαίδευσης, ρυθ¬ 
μίσεις για την έρευνα και άλλες διατάξεις» (ΦΕΚΑ' 114), 

2. την αριθμ. 163204/Ζ1/29-9-2017 εγκύκλιο του 
Υπουργείου Παιδείας, Έρευνας και Θρησκευμάτων, 

3. την παρ. 3ε, του άρθρου 9, του ν. 3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚΑ' 148), 

4. τις διατάξεις του ν. 4009/2011 «Δομή, λειτουργία, δι¬ 
ασφάλιση της ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων (ΦΕΚ Α' 195), 
όπως τροποποιήθηκαν και ισχύουν, 

5. τις διατάξεις του ν. 4386/2016 «Ρυθμίσεις για την 
έρευνα και άλλες διατάξεις» (ΦΕΚ Α' 83), όπως τροπο¬ 
ποιήθηκαν και ισχύουν, 

6. το π.δ. 85/2013 (ΦΕΚ Α' 124) «Ίδρυση, μετονομασία, 
ανασυγκρότηση Σχολών και ίδρυση Τμήματος στο Εθνι¬ 
κό και Καποδιστριακό Πανεπιστήμιο Αθηνών», 

7. την απόφαση της Συγκλήτου του Ε.Κ.Π.Α. (8η συνε¬ 
δρία, 28-12-2017), 

8. το απόσπασμα πρακτικών της Συνέλευσης του Τρή¬ 
ματος Αγγλικής Γλώσσας και Φιλολογίας του Ε.Κ.Π.Α. (4η 
συνεδρία, 28/11/2017), 

9. το γεγονός ότι με την παρούσα δεν προκαλείται 
δαπάνη εις βάρους του κρατικού προϋπολογισμού, 
αποφασίζουμε: 

Την έγκριση του Κανονισμού Διδακτορικών Σπουδών 
του Τμήματος Αγγλικής Γλώσσας και Φιλολογίας του 
Εθνικού και Καποδιστριακού Πανεπιστημίου Αθηνών 
ως ακολούθως: 


Άρθρο 1 

ΟΡΓΑΝΑ ΔΙΟΙΚΗΣΗΣ 
ΤΩΝ ΔΙΔΑΚΤΟΡΙΚΩΝ ΣΠΟΥΔΩΝ ΚΑΙ 
ΠΡΟΚΗΡΥΞΗ ΔΙΔΑΚΤΟΡΙΚΩΝ ΣΠΟΥΔΩΝ 
Το πρυτανικό συμβούλιο του οικείου Ιδρύματος έχει 
την ευθύνη της τήρησης του νόμου σε ό,τι αφορά στην 
οργάνωση και λειτουργία, στην εκπόνηση διδακτορικών 
διατριβών [ν. 4485/2017, Ά. 30, πργ. 5]. Με απόφαση της 
Συνέλευσης του Τμήματος καταρτίζεται ο Κανονισμός 
Διδακτορικών Σπουδών του Τμήματος, ο οποίος εγκρί- 
νεται από τη Σύγκλητο, δημοσιεύεται στην Εφημερίδα 
της Κυβερνήσεως, αναρτάται στον διαδικτυακό τόπο 
του Τμήματος και κοινοποιείται στο Υπουργείο Παιδείας 
Έρευνας και Θρησκευμάτων, και στον οποίον καθορίζο¬ 
νται οι ειδικότεροι όροι και προϋποθέσεις οργάνωσης 
διδακτορικών σπουδών, καθώς και εκπόνησης διδα¬ 
κτορικής διατριβής ακόμη και από μη κάτοχο Δ.Μ.Σ. 
[ν. 4485/2017, Ά. 45, πργ. 2-2 α]. 

Αρμόδια όργανα για την ίδρυση, οργάνωση και λει¬ 
τουργία των Διδακτορικών Σπουδών είναι: (α) η Σύγκλη¬ 
τος του Ιδρύματος και (β) η Συνέλευση του Τμήματος. 
Η Σύγκλητος είναι το αρμόδιο όργανο για τα θέματα 
ακαδημαϊκού, διοικητικού, οργανωτικού και οικονομι¬ 
κού χαρακτήρα των Διδακτορικών Σπουδών. Επίσης, 
η Σύγκλητος ασκεί όσες αρμοδιότητες σχετικά με τις 
Διδακτορικές Σπουδές, δεν ανατίθενται από τον νόμο 
ειδικώς σε άλλα όργανα. Η Συνέλευση του Τμήματος 
έχει τις εξής αρμοδιότητες: (α) εισηγείται στη Σύγκλητο 
(β) συγκροτεί επιτροπές επιλογής ή εξέτασης των υπο¬ 
ψήφιων φοιτητών διδακτόρων, και (γ) διαπιστώνει την 
επιτυχή ολοκλήρωση της εκπόνησης της διδακτορικής 
διατριβής προκειμένου να απονεμηθεί το διδακτορικό 
δίπλωμα [ν. 4485/2017, Ά. 31, πργ. 1-3]. 

Οι υποψήφιοι διδάκτορες μπορούν να εκπονήσουν δι¬ 
δακτορική διατριβή στα εξής γνωστικά αντικείμενα που 
θεραπεύει το Τμήμα Αγγλικής Γλώσσας και Φιλολογίας: 

(1) Γλωσσολογία: Έρευνα σε όλους τους κλάδους της 
γλωσσολογίας και των εφαρμογών της σε πεδία και θέ¬ 
ματα τόσο της θεωρητικής όσο και της εφαρμοσμένης 
γλωσσολογίας, της μετάφρασης, της λεξικογραφίας, της 
παθολογίας του λόγου κ.λπ. με έμφαση σε θέματα που 
αφορούν την αγγλική γλώσσα. Οι διδακτορικές διατριβές 
οφείλουν να έχουν στέρεο εμπειρικό και θεωρητικό υπό¬ 
βαθρο και να βασίζονται σε σύγχρονες μεθοδολογικές 

προσεγγίσεις. Η εκπόνηση διδακτορικής διατριβής στη 
Γλωσσολογία προϋποθέτει γνώσεις ΜΔΕ/Μ35ϊθιόΓ Αγϊ$/ 
δςίθίτςθ σε σχετικά επιστημονικά πεδία. 

(2) Λογοτεχνία και Πολιτισμός των Αγγλόφωνων Λαών: 
Μελέτη και έρευνα της αγγλόφωνης λογοτεχνίας και 
του πολιτισμού, όπως επίσης του κριτικού λόγου που 
εγγράφεται στα λογοτεχνικά κείμενα και τις πολιτισμικές 
πρακτικές των αγγλόφωνων λαών, σε συνδυασμό τόσο 
με τις παραδοσιακές όσο και τις σύγχρονες λογοτεχνι¬ 
κές και πολιτισμικές θεωρίες. Οι χώροι αυτοί αποτελούν 
γνωστικά αντικείμενα με τα οποία μπορούν να ασχολη¬ 
θούν οι υποψήφιοι/ες διδάκτορες για να εκπονήσουν 
τη διδακτορική τους διατριβή. Απαραίτητες οι γνώσεις 
ΜΔΕ/Μ35ΪΘΓ οί Αι-ΐ5/ΡΜΙθ5ορΡιγ/5ςίθηςθ σε σχετικά επι¬ 
στημονικά πεδία. 

Το Τμήμα προσφέρει τη δυνατότητα διεπιστη μονικής 
ενασχόλησης με αντικείμενα που άπτονται και των δύο 
κατευθύνσεων σπουδών καθώς και άλλων Τμημάτων, 
εφόσον μέρος τουλάχιστον του θέματος της διδακτορι¬ 
κής διατριβής εμπίπτει στα επιστημονικά ενδιαφέροντα 
των μελών του Τμήματος. 

Με απόφαση της Συνέλευσης του Τμήματος Αγγλικής 
ΓλώσσαςκαιΦιλολογίαςηγλώσσασυγγραφήςτηςδιδακτο- 
ρικής διατριβής είναι η αγγλική [συνεδρίαση 28-11 -2017], 
με περίληψή της στην ελληνική και την αγγλική γλώσσα. 

Στο πρόγραμμα γίνονται δεκτοί/τες ως υποψήφιοι/ 
ες κάτοχοι ΜΔΕ, επιπέδου Μ35ϊθγ οί ΑΓΐ5/ΡΓιίΙο5ορΓιγ/ 
5ςίθηςθ, από πανεπιστήμια της ημεδαπής ή από ομοταγή 
και αναγνωρισμένα [από τον Διεπιστημονικό Οργανισμό 
Αναγνώρισης Τίτλων Ακαδημαϊκών και Πληροφόρησης 
(Δ.Ο.Α.Τ.Α.Π.)] πανεπιστημιακά τμήματα της αλλοδαπής 
ή ενιαίου αδιάσπαστου τίτλου σπουδών μεταπτυχιακού 
επιπέδου στις ειδικεύσεις Θεωρητική και Εφαρμοσμένη 
Γλωσσολογία, Μετάφραση, Λεξικογραφία, Αγγλόφωνη 
Λογοτεχνία και Πολιτισμός, καθώς και σε συναφή επι¬ 
στημονικά αντικείμενα. Προτιμώνται υποψήφιοι/ες των 
οποίων τα ερευνητικά ενδιαφέροντα εντάσσονται στα 
επιστημονικά πεδία που θεραπεύει ο τομέας της κατεύ¬ 
θυνσης που θα επιλέξουν. 

Ειδικότερα οι ενδιαφερόμενοι/ες υποψήφιοι/ες, πριν 
καταθέσουν αίτηση, οφείλουν να έχουν συμβουλευτεί 
την Ιστοσελίδα του Τμήματος προκειμένου να βεβαι¬ 
ωθούν ότι το θέμα της διδακτορικής διατριβής που 
επιθυμούν να προτείνουν εμπίπτει στα επιστημονικά 
ενδιαφέροντα μελώνΔΕΠ τουΤμήματος. Ανάλογα μετο 
γνωστικό αντικείμενο της διδακτορικής διατριβής που 
θέλουν να εκπονήσουν, οφείλουν να βεβαιωθούν ότι 
υπάρχουν μέλη ΔΕΠ που ενδιαφέρονται και μπορούν να 
αναλάβουν την επίβλεψη της προτεινόμενης διατριβής. 

Σε εξαιρετικές περιπτώσεις και υπό την προϋπόθεση 
ότι έχουν αποφοιτήσει από συναφή Τμήματα της ημεδα¬ 
πής ή της αλλοδαπής με βαθμό «Άριστα», και μετά από 
αιτιολογημένη απόφαση της Συνέλευσης, μπορούν να 
γίνουν δεκτοί/ες ως υποψήφιοι /ες διδάκτορες και μη 
κάτοχοι ΜΔΕ. 

Ο αριθμός εισακτέων ορίζεται κατ' ανώτατο όριο σε 
πέντε (5) για κάθε κατεύθυνση. 


Οι προϋποθέσεις, οι όροι, οι προθεσμίες και οι διαδι¬ 
κασίες κατάθεσης υποψηφιοτήτων και επιλογής υποψη¬ 
φίων διδακτόρων, καθώς και πρόσθετες υποχρεώσεις 
αυτών, ρήτρες, παραδοτέα και χρονικά όρια ολοκλήρω¬ 
σης των διατριβών, μνημονεύονται ρητά στις σχετικές 
προκηρύξεις και προσκλήσεις (Άρθρο 42, πργ. 2). 

Άρθρο 2 

ΔΙΑΔΙΚΑΣΙΑ ΕΠΙΛΟΓΗΣ 

ΥΠΟΨΗΦΙΩΝ ΔΙΔΑΚΤΟΡΩΝ 

Ο χρόνος υποβολήςτης αίτησης για εκπόνηση διατρι¬ 
βής ορίζεται κάθε χρόνο στην Προκήρυξη Διδακτορικών 
Σπουδών που δημοσιεύεται στην ιστοσελίδα τουΤμήμα¬ 
τος κατά τη διάρκεια του μηνός Φεβρουάριου. 

Μετά από την προκήρυξη του προγράμματος, οι ενδι- 
αφερόμενοι/ες υποβάλλουν αίτηση στη Γραμματεία του 
Τμήματος σύμφωνα με τις οδηγίες για την κάθε κατεύ¬ 
θυνση, όπως αναγράφονται στην προκήρυξη. 

Με απόφαση της Συνέλευσης του Τμήματος, ΥΔ μπορεί 
να γίνουν δεκτοί στις Διδακτορικές Σπουδές μετά από 
έκτακτη Προκήρυξη και ειδικές προθεσμίες υποβολής, 
με τις ίδιες διαδικασίες εισαγωγής, στα πλαίσια χρημα¬ 
τοδοτούμενων ερευνητικών προγραμμάτων. 

Τα απαιτούμενα δικαιολογητικά 

Με την προκήρυξη ΔΣ, οι υποψήφιοι/ες και των δύο 
κατευθύνσεων καταθέτουν επίσημη αίτηση με όλα τα 
δικαιολογητικά όπως αυτά αναφέρονται παρακάτω, κα¬ 
θώς και σύντομη ερευνητική πρόταση έκτασης 500-800 
λέξεων (προσχέδιο διδακτορικής διατριβής σε έντυπη 
και ηλεκτρονική μορφή), η οποία περιλαμβάνει προ- 
τεινόμενο τίτλο, σύντομη περιγραφή του θέματος, και 
προτεινόμενο/η επιβλέποντα/ουσα και συνοδεύεται από 
αναλυτικό βιογραφικό σημείωμα. Εφόσον οι υποψήφιοι/ 
εςπροεπιλεγούν, καταθέτουν εντός διαστήματος είκοσι 
(20) ημερών εκτεταμένη ερευνητική πρόταση (έκτασης 
2.000-2.500 λέξεων σε έντυπη και ηλεκτρονική μορφή) 
γιατην εκπόνηση διδακτορικής διατριβής η οποία περι¬ 
λαμβάνει τα εξής: (α) το αντικείμενο, τον στόχο και την 
πρωτοτυπία της έρευνας, (β) τις ανάγκες ή τα κενά στον 
σχετικό επιστημονικό χώρο που οδήγησαν στην επιλογή 
του θέματος, (γ) τη βασική ερευνητική υπόθεση ή τα 
ερευνητικά ερωτήματα, (δ) τη μεθοδολογία της έρευνας, 
(ε) τις πιθανές προεκτάσεις της έρευνας, (στ) τη βασική 
βιβλιογραφία (εκτός του ορίου των 2.000-2.500 λέξεων). 

Ο τίτλος, η πρόταση, καθώς και η γλώσσα συγγραφής 
της Διδακτορικής Διατριβής (ΔΔ) είναι η αγγλική [Βλ. την 
προκήρυξη]. 

Τα απαιτούμενα δικαιολογητικά, πέραν της πρότασης 
των 500-800 λέξεων, είναι τα εξής: 

1. Αίτηση συμπληρωμένη σε ειδικό έντυπο (Γιΐΐρ:// 
\Λ/\ΛΛΛ/.θηΙ.υο3.9Γ/ΜθΙ<ΐΓοηίΙ<θ5-γρήΓθ5ίθ5/ΜθΙ<ΐΓοηίΙ<3- 
θπΐγρΒ.ΓιΐιηΙ). 

2. Ευκρινές φωτοαντίγραφο πρωτότυπου ή επικυρω¬ 
μένο αντίγραφο ΜΔΕ. 

3. Ευκρινή φωτοαντίγραφα πρωτότυπων ή αντίγραφα 
άλλων μεταπτυχιακών τίτλων σπουδών σε συναφή γνω¬ 
στικά αντικείμενα εφόσον υπάρχουν. 

4. Ηλεκτρονικό αντίγραφο της μεταπτυχιακής διπλω¬ 
ματικής εργασίας (εφόσον προβλεπόταν στο πρόγραμμα 
σπουδών). 

5. Πιστοποιητικό αναλυτικής βαθμολογίας προπτυχι¬ 
ακών και μεταπτυχιακών μαθημάτων. 

6. Αναγνώριση τίτλων σπουδών από το Δ.Ο.Α.Τ.Α.Π για 
τους/τις υποψήφιους/ες που έχουν τίτλους σπουδών από 
ΑΕΙ της αλλοδαπής. 

7. Πλήρες βιογραφικό σημείωμα συμπληρωμένο σε 
ειδικό έντυπο του Τμήματος (Ηΐΐρι/Λ/ννννν.θηΙ.υοθ.ςιΐ'/ 
ΡιΙθΙ<ΐΓοηίΙ<θ5-γρΗΓθ5ίθ5/ΗΙθΙ<ΐΓοηίΙο-θηΐγρ3.ΗΐηηΙ). 

8. Δύο συστατικές επιστολές σε ειδικό έντυπο του Τμή¬ 
ματος (Ριΐΐρ://νννννν.θηΙ.υο3.9Γ/ΐΊΐθΙ<ΐΓοηίΙ<θ5-γρΡΐΓθ5ίθ5/ 
ΗΙθΙ<ΐΓοηίΙ<3-θηΐγρ3.ΐΊΐιηΙ). 

9. Για τους/τις υποψήφιους/ες που δεν κατέχουν προ¬ 
πτυχιακό ή μεταπτυχιακό τίτλο σπουδών από τμήματα 
Αγγλικής Γλώσσας και Φιλολογίας της ημεδαπής ή της 
αλλοδαπής πιστοποίηση της γνώσης της αγγλικής (επί¬ 
πεδο «άριστη γνώση» Γ2). 

10. Πιστοποίηση ελληνομάθειας για τους αλλοδαπούς/ 
ες υποψήφιους/ες (επίπεδο Β2). 

11. Επικυρωμένα αντίγραφα πιστοποιητικών γνώσης 
άλλων ξένων γλωσσών. 

12. Αποδεικτικά συναφούς επιστημονικής δραστηρι¬ 
ότητας. 

Η διαδικασία επιλογής 

Οι υποψηφιότητες και των δύο κατευθύνσεων θα εξετά¬ 
ζονται στην αγγλική γλώσσα ενώπιον τωνΤομέων Γλώσσας 
- Γλωσσολογίας και Λογοτεχνίας - Πολιτισμού αντίστοιχα. 
Οι υποψήφιοι/ες και των δύο κατευθύνσεων καλούνται 
σε προφορική εξέταση, εφόσον προκριθούν από τους 
αντίστοιχους Τομείς, στη διάρκεια της οποίας θα πρέπει 
να υποστηρίξουν την πρόταση που έχουν υποβάλει στην 
αγγλική γλώσσα [βλ. την προκήρυξη]. Οι ημερομηνίες και 
ώρες των προφορικών εξετάσεων ανακοινώνονται από τη 
Γραμματεία του Τμήματος και αναρτώνται στον ιστότοπο 
τουΤμήματος. Οι προφορικές εξετάσεις διενεργούνται στο 
κτίριο της Φιλοσοφικής Σχολής (Παν/πολη Ζωγράφου). 

Άρθρο 3 

ΕΠΙΒΛΕΨΗ ΔΙΔΑΚΤΟΡΙΚΗΣ ΔΙΑΤΡΙΒΗΣ 

Η Συνέλευση του Τμήματος κατηγοριοποιεί τις αιτή¬ 
σεις που έχουν υποβληθεί με βάση τη συνάφεια του 
ερευνητικού αντικειμένου, και ορίζει μια τριμελή επι¬ 
τροπή ανά κατηγορία αιτήσεων. Κάθε τριμελής επιτροπή, 
που αποτελείται από μέλη ΔΕΠ τουΤμήματος, εξετάζει 
τους φακέλους και καλεί τους υποψήφιους σε συνέντευ¬ 
ξη. Στη συνέχεια υποβάλλει στη Συνέλευση υπόμνημα, 
στο οποίο αναγράφονται οι λόγοι για τους οποίους κάθε 
υποψήφιος/α καθώς και ο/η προτεινόμενος/η επιβλέ- 
πων/πουσα πρέπει ή δεν πρέπει να γίνει δεκτός/τή. Η 
Συνέλευση του Τμήματος, αφού λάβει υπόψη τη γνώ¬ 
μη του/της προτεινόμενου/ης επιβλέποντα/ουσας και 
το υπόμνημα της επιτροπής, εγκρίνει ή απορρίπτει την 
αίτηση του/της υποψήφιου/ας. Στην απόφαση της Συνέ¬ 
λευσης ορίζονται: (α) ο/η επιβλέπων/ουσα της διατριβής, 
(β) τα μέλη της τριμελούς συμβουλευτικής επιτροπής 
που πλαισιώνει και υποστηρίζει την εκπόνηση και τη 
συγγραφή της διατριβής. 


Τα ονόματα των υποψηφίων διδακτόρων, των επι- 
βλεπόντων/πουσων, των μελών της συμβουλευτικής 
επιτροπής, οι τίτλοι των εκπονούμενων διατριβών και 
σύντομη περίληψη αυτών αναρτώνται στον ιστότοπο 
τουΤμήματος στην ελληνική και την αγγλική γλώσσα. 

Κάθε μέλος ΔΕΠ δύναται να είναι κύριος/α επιβλέπων/ 
ουσα σε έως και οκτώ (8) διδακτορικές διατριβές. 

Ορισμός μελών τριμελούς συμβουλευτικής επιτροπής 
και επταμελούς εξεταστικής επιτροπής 

Εφόσον ο/η υποψήφιος/α γίνει δεκτός/η στο πρόγραμ¬ 
μα, η Συνέλευση του Τμήματος ορίζει τριμελή συμβου¬ 
λευτική επιτροπή από μέλη ΔΕΠ, ένα από τα οποία είναι 
ο/η κύριος/α επιβλέπων/ουσα και έχει το μεγαλύτερο 
μέρος της ευθύνης για την πορεία της διατριβής και για 
την περάτωση της. 

Ο/η επιβλέπων/ουσα ανήκει στη βαθμίδα καθηγητή/ 
τριας, αναπληρωτή/τριας καθηγητή/τριας ή επίκουρου/ 
ης καθηγητή/τριας του οικείου Τμήματος. Τα άλλα δύο 
μέλη μπορεί να είναι: (α) μέλη ΔΕΠ α' βαθμίδας, αναπλη¬ 
ρωτή και επίκουρου του οικείου ή άλλου ΑΕΙ, (β) καθη¬ 
γητές/τριες αναγνωρισμένων ως ομοταγών ιδρυμάτων 
της αλλοδαπής, οι οποίοι/ες είναι κάτοχοι διδακτορικού 
διπλώματος, (γ) ερευνητές/τριες α', β', ή γ' βαθμίδας 
ερευνητικών κέντρων και ιδρυμάτων που έχουν το ίδιο 
ή συναφές γνωστικό αντικείμενο με την υπό κρίση δι¬ 
δακτορική διατριβή. Πρέπει να μετέχει στην επιτροπή 
τουλάχιστον ένα μέλος ΔΕΠ από τις τρεις πρώτες βαθ¬ 
μίδες του οικείου Τμήματος. 

Επιβλέπων/ουσα σε μια διατριβή μπορεί να είναι μέ¬ 
λος ΔΕΠ που η Συνέλευση κρίνει ότι έχει τα απαραίτητα 
επιστημονικά εφόδια για να καθοδηγήσει τον/την υπο¬ 
ψήφια στο συγκεκριμένο έργο με τη βοήθεια και των άλ¬ 
λων δύο μελών της συμβουλευτικής επιτροπής που ίσως 
έχουν άλλες ειδικότητες, οι οποίες όμως απαραίτητα σχε¬ 
τίζονται άμεσα με τη διατριβή του/της υποψήφιου/ας. 

Κύριο έργο της συμβουλευτικής επιτροπής είναι να 
καθοδηγεί τον/την υποψήφιο/α διδάκτορα στη μελέτη 
και την έρευνα του/της. Για τον σκοπό αυτό, η συμβου¬ 
λευτική επιτροπή συναντάται καταρχήν με τον/την υπο¬ 
ψήφιο/α όταν αρχίζει την έρευνα για τη διατριβή, ώστε 
να τον/την καθοδηγήσει. 

Η τριμελής συμβουλευτική επιτροπή οφείλει εντός δύο 
(2) μηνών να επιστρέφει με σχολιασμό τα υποβληθέντα 
γραπτά κείμενα των ΥΔ κατά τη διάρκεια των σπουδών 
τους. Μετά την υποβολή του τελικού κειμένου της δι¬ 
ατριβής, η τριμελής συμβουλευτική επιτροπή οφείλει 
να κοινοποιεί τα σχόλια της στους ΥΔ εντός τεσσάρων 
(4) μηνών. 

Οι ειδικότεροι λόγοι και προϋποθέσεις αντικατάστα¬ 
σης επιβλέποντος/ουσας 

Αν για οποιονδήποτε λόγο ο/η επιβλέπων/ουσα εκλεί- 
ψει ή διαπιστωμένα αδυνατεί να τελέσει χρέη επιβλέπο- 
ντος/ουσας για μεγάλο χρονικό διάστημα, η Συνέλευση 
του Τμήματος αναθέτει την επίβλεψη: (α) σε άλλον/η, 
ύστερα από αίτηση του/ης υποψηφίου/ιας και με τη σύμ¬ 
φωνη γνώμη του επιβλέποντος/ουσας, (β) σε ένα από τα 
άλλα δύο μέλη της συμβουλευτικής επιτροπής, ακόμη 
και καθ' υπέρβαση του μέγιστου αριθμού υποψήφιων 
διδακτόρων. 

Αν ο/η αρχικός/ή επιβλέπων/ουσα μετακινηθεί σε 
άλλο ΑΕΙ ή Τμήμα ΑΕΙ ή αφυπηρετήσει, συνεχίζει να τελεί 
χρέη επιβλέποντος/ουσαςτων διδακτορικών διατριβών 
που έχει αναλάβει και ο τίτλος απονέμεται από το ΑΕΙ, 
στο οποίο ανήκει το Τμήμα όπου ξεκίνησε η εκπόνηση 
της διατριβής. Τα αφυπηρετήσαντα μέλη της τριμελούς 
συμβουλευτικής επιτροπής, τα οποία έχουν αντικατα- 
σταθεί με απόφαση της Συνέλευσης του Τμήματος από 
ισάριθμα μέλη που πληρούν τα κριτήρια επιλογής της 
επιβλέπουσας τριμελούς επιτροπής, μπορούν να παρί- 
στανται κατά τη συνεδρίαση της δημόσιας υποστήριξης 
χωρίς δικαίωμα ψήφου (βλέπε άρθρο 41, πργ 2 και 3). Η 
ανωτέρω διάταξη ισχύει και για τους/τις ομότιμους κα- 
θηγητές/τριες που είναι μέλη τριμελούς συμβουλευτικής 
επιτροπής [Εφαρμογή του ν. 4485/2017 ]. 

Άρθρο 4 

ΔΙΑΡΚΕΙΑ ΕΚΠΟΝΗΣΗΣ 

ΔΙΔΑΚΤΟΡΙΚΗΣ ΔΙΑΤΡΙΒΗΣ 
Η χρονική διάρκεια για την απόκτηση διδακτορικού 
διπλώματος είναι τουλάχιστον τρία (3) πλήρη ημερολο¬ 
γιακά έτη από την ημερομηνία ορισμού της τριμελούς 
συμβουλευτικής επιτροπής σύμφωνα με την παράγραφο 
2 του άρθρου 39 [ν. 4485/2017, Ά. 40, πργ.1 ]. Ο χρόνος 
αυτός μπορεί με απόφαση της Συνέλευσης του Τμήματος 
να παραταθεί συνολικά για άλλα δύο (2) ακαδημαϊκά 
έτη εφόσον υπάρξει (α) αιτιολογημένη αίτηση του/της 
υποψήφιου διδάκτορα, η οποία υποβάλλεται ετησίως 
κάθε Οκτώβριο και (β) σχετική θετική εισήγηση της 
τριμελούς συμβουλευτικής επιτροπής. Σε εξαιρετικές 
περιπτώσεις ο χρόνος αυτός μπορεί να παραταθεί ένα 
(1) επιπλέον ακαδημαϊκό έτος με την ίδια διαδικασία. 
Επομένως ο ανώτατος επιτρεπόμενος χρόνος ολοκλή¬ 
ρωσης των σπουδών είναι τα έξι (6) πλήρη ημερολογιακά 
έτη. Μετά το πέρας της εξαετίας, και εφόσον δεν υπάρχει 
αποδεδειγμένη πρόοδος στην ερευνητική εργασία του/ 
της ΥΔ, μπορεί να ενεργοποιηθεί η διαδικασία διαγραφής 
του/της ΥΔ, με εισήγηση της τριμελούς συμβουλευτικής 
επιτροπής και απόφαση της Συνέλευσης του ΤΑΓΦ. 

Οι ΥΔ έχουν δικαίωμα να ζητήσουν με γραπτή αίτη¬ 
ση αναστολή εκπόνησης της ΔΔ εφόσον συντρέχουν 
σοβαροί λόγοι υγείας. Οι ΥΔ υποβάλλουν την αίτηση 
τους στη Γραμματεία του Τμήματος μαζί με τα απαραί¬ 
τητα δικαιολογητικά. Η αναστολή, η οποία χορηγείται 
με απόφαση της Συνέλευσης μετά από εισήγηση της 
τριμελούς συμβουλευτικής επιτροπής, δίνεται μία φορά 
μόνο και δεν μπορεί να είναι μεγαλύτερη του ενός (1) 
ακαδημαϊκού έτους. Κατά τη διάρκεια της αναστολής 
αίρεται η φοιτητική ιδιότητα. Ο χρόνος αναστολής δεν 
προσμετράται στον χρόνο ολοκλήρωσης της διδακτο¬ 
ρικής διατριβής. 

Άρθρο 5 

ΥΠΟΧΡΕΩΣΕΙΣ ΚΑΙ ΔΙΚΑΙΩΜΑΤΑ 

ΥΠΟΨΗΦΙΩΝ ΔΙΔΑΚΤΟΡΩΝ (ΥΔ) 
α. Στην αρχή κάθε ακαδημαϊκού έτους (και το αργότε¬ 
ρο μέχρι 31 Οκτωβρίου), οι ΥΔ παρουσιάζουν προφορικά 
και υποβάλλουν και εγγράφως στην τριμελή επιτροπή 
αναλυτική έκθεση προόδου (500-1.000 λέξεων) σχετικά 


με την πορεία της διατριβής τους κατά το προηγούμε¬ 
νο έτος. Η έκθεση συζητείται και αξιολογείται σε ετήσια 
συνάντηση της συμβουλευτικής επιτροπής με τον/την 
υποψήφιο/α κατά την οποία συμφωνούνται και οι κατευ¬ 
θύνσεις της έρευνας. Η έκθεση αυτή, υπογεγραμμένη και 
εγκεκριμένη από την τριμελή επιτροπή, εγκρίνεται από 
τη Συνέλευση του Τμήματος. Οι εκθέσεις συνυπογρά¬ 
φονται από όλα τα μέλη της τριμελούς και αντίγραφα 
(μαζί με τυχόν σχόλια από τα μέλη της επιτροπής) κατα¬ 
χωρίζονται στον ατομικό φάκελο του ΥΔ (ν. 4485/2017, 
Ά 40, πργ. 2). 

β. Πέραν της έκθεσης ετήσιας προόδου και σε συνερ¬ 
γασία με τη συμβουλευτική επιτροπή, οι υποψήφιοι/ες 
διδάκτορες: (ί) Υποχρεούνται να έρχονται σε επικοινω¬ 
νία και με τα τρία μέλη της συμβουλευτικής επιτροπής 
τους τουλάχιστον μία φορά το τρίμηνο. Κατά τη συνά¬ 
ντηση αυτή αναφέρουν την πρόοδο της έρευνας τους 
και τους ανατίθεται γραπτή εργασία. (Μ) Κάθε εξάμηνο 
καταθέτουν στη συμβουλευτική επιτροπή γραπτή εργα¬ 
σία 20-40 σελίδων, η οποία μπορεί να είναι μια πρώτη ή 
τελική μορφή κεφαλαίου, ή μια ανασκόπηση της βιβλιο¬ 
γραφίας που ερευνήθηκε κατά το διάστημα αυτό, ή μια 
λεπτομερής γραπτή αναφορά της προόδου εργασίας 
τους, ανάλογα με τη συμφωνία του/της ΥΔ με τα μέλη 
της επιτροπής του/της κατόπιν συνάντησης τους στην 
αρχή του εξαμήνου, (ίϋ) Στο τέλοςτου δεύτερου χρόνου 
και για κάθε χρόνο οι ΥΔ παρουσιάζουν την πρόοδο των 
εργασιών τους ενώπιον του αντίστοιχου Τομέα ή επι¬ 
τροπής, μετά από σχετική πρόσκληση, ώστε να υπάρχει 
αλληλοενημέρωση και συζήτηση. 

γ. Η τριμελής συμβουλευτική επιτροπή δύναται να 
ζητήσει από τον/την ΥΔ να παρακολουθήσει μαθήματα 
ή σεμινάρια από το μεταπτυχιακό ή και το προπτυχιακό 
πρόγραμμα σπουδών. Επίσης υποχρεωτική θεωρείται η 
παρακολούθηση του Κύκλου Σεμιναρίων του ΠΜΣ και 
συνεδρίων που διοργανώνονται από το ΤΑΓΦ και τη Φι¬ 
λοσοφική Σχολή, εφόσον το θέμα των σεμιναρίων/συνε- 
δρίων παρουσιάζει συνάφεια με το θέμα της διατριβής. 

δ. Στις υποχρεώσεις των ΥΔ συμπεριλαμβάνονται εκ¬ 
παιδευτικές και επιστημονικές δραστηριότητες όπως 
συμμετοχή σε επιστημονικά συνέδρια, ημερίδες και σε¬ 
μινάρια, υλοποίηση ερευνητικών προγραμμάτων του 
Τμήματος ή και συλλογή επιστημονικών δεδομένων. 

Με πρόταση της Συνέλευσης του Τμήματος και κοινή 
απόφαση των Υπουργών Παιδείας και Οικονομικών μπο¬ 
ρεί να ανατίθεται σε Υ.Δ. η επικουρία Μελών Δ.Ε.Π. σε 
προπτυχιακό και μεταπτυχιακό επίπεδο με ωριαία αντιμι¬ 
σθία που επιβαρύνει τον προϋπολογισμό του Ιδρύματος 
(άρθρο 9, παράγραφος 3, εδάφιο ε, του ν. 3685/2008). 

Υποψήφιοι/ες Διδάκτορες που εμπίπτουν στο άρθρο 
19 παρ. 4 του ν. 4452/2017 δύναται να προσλαμβάνονται 
ως ακαδημαϊκοί υπότροφοι δια πράξεως του οικείου 
Τμήματος με σχέση εργασίας ιδιωτικού δικαίου ορισμέ¬ 
νου χρόνου για τη διεξαγωγή διδακτικού, ερευνητικού, 
επιστημονικού, οργανωτικού, εργαστηριακού ή κλινικού 
έργου καθοριζόμενου διατηςσυμβάσεως. Η προκήρυξη 
του γνωστικού αντικειμένου γίνεται έπειτα από πρόταση 
της Γενικής Συνέλευσης του Τομέα και έγκριση από τη 
Συνέλευση Τ μήματος. Η διάρκεια της συμβάσεως καθο- 

ρίζεται μέχρι ενός πανεπιστημιακού έτους κατά περίπτω¬ 
ση, ανάλογα με τις ανάγκες του Τομέα. Δύναται αυτή να 
ανανεώνεται ή να παρατείνεται, πλην όμως ο συνολικός 
χρόνος πρόσληψης δεν δύναται να υπερβεί τα τρία (3) 
πανεπιστημιακά έτη. Η απασχόληση των ανωτέρω δύ- 
ναται να είναι πλήρης ή μερική και η κάλυψη της αποζη¬ 
μίωσης τους θα γίνεται από υποτροφίες και πόρους που 
θα εξασφαλίζει το Τμήμα, χωρίς αύξηση της κρατικής 
επιχορήγησης προς το οικείο Α.Ε.Ι. και σύμφωνα με τις 
κείμενες διατάξεις. 

Οι λόγοι και η διαδικασία διαγραφής από τα Μητρώα 
υποψηφίων διδακτόρων 

α. Εφόσον οι ΥΔ δεν ανταποκρίνονται στις υποχρεώ¬ 
σεις που αναφέρονται παραπάνω (άρθρο 5, παρ. α - δ), 
αυτό συνιστά λόγο διαγραφής τους από τις Διδακτορι¬ 
κές Σπουδές. Η διαγραφή των ΥΔ γίνεται με απόφαση 
της Συνέλευσης του ΤΑΓΦ, μετά τη σύμφωνη γνώμη και 
ταυτόχρονη παραίτηση της τριμελούς συμβουλευτικής 
επιτροπής. 

β. Εάν μετά την παρέλευση της αρχικής τριετίας δεν 
υπάρχει στη Γραμματεία αίτηση του/της υποψήφιου/ας 
για παράταση της φοίτησης του/της, αυτόματα χάνει 
την ιδιότητά του/της ως Υποψήφιος/α Διδάκτορας, με 
παράλληλη παραίτηση της τριμελούς συμβουλευτικής 
επιτροπής. 

γ. Εάν κατά την εκπόνηση της διατριβής σημειωθούν 
ακαδημαϊκά παραπτώματα, όπωςπ.χ. λογοκλοπή, η τρι¬ 
μελής συμβουλευτική επιτροπή είναι δυνατόν να υπο¬ 
βάλει στη Συνέλευση του Τμήματος την ταυτόχρονη 
παραίτηση της και να εισηγηθεί τη διαγραφή του/της ΥΔ. 

Δικαιώματα υποψηφίων Διδακτόρων 

Οι διδακτορικές σπουδές προσφέρονται δωρεάν. 
Μέχρι πέντε (5) πλήρη ακαδημαϊκά έτη από την πρώτη 
εγγραφή τους, οι ΥΔ έχουν όλα τα δικαιώματα και τις πα¬ 
ροχές που προβλέπονται και για τους φοιτητές/-τριες του 
δεύτερου κύκλου σπουδών. Οι ΥΔ δικαιούνται να έχουν 
ηλεκτρονική διεύθυνση του ΕΚΠΑ (υ5θΐτΐ3ΐηθ@θηΙ.υο3. 
90 και κωδικούς που τους προσφέρουν την πρόσβαση 
στις ηλεκτρονικές υπηρεσίες της βιβλιοθήκης κ.λπ. του 
ιδρύματος. Η διαδικασία της αίτησης για ιδρυματική 
ηλεκτρονική διεύθυνση πρέπει να γίνεται αμέσως μετά 
από την εγγραφή τους στο ΤΑΓΦ ως ΥΔ. Μέχρι και πέντε 
(5) έτη μετά την ολοκλήρωση της διατριβής τους δια¬ 
τηρούν δικαιώματα δανεισμού, πρόσβασης και χρήσης 
των ηλεκτρονικών υπηρεσιών των πανεπιστημιακών 
βιβλιοθηκών (ν. 4485/2017, Ά. 40, πργ. 3). 

Εφόσον η τριμελής συμβουλευτική επιτροπή κρίνει 
πως η έρευνα του/της υποψήφιου/ας εξελίσσεται ικα¬ 
νοποιητικά, μπορεί να προτείνει την παρουσίαση της 
σε συνέδριο ή ημερίδα που οργανώνεται από το Τμήμα 
με σκοπό την προβολή της επιστημονικής εργασίας των 
ΥΔ του ΤΑΓΦ. Στην περίπτωση αυτή, ο/η υποψήφιος/α 
καλείται να κάνει ομιλία στην εκδήλωση αυτή. Οι Διδα¬ 
κτορικές Διατριβές σε εξέλιξη παρουσιάζονται μαζί με 
Διδακτορικές Διατριβές που μόλις ολοκληρώθηκαν και 
με επιλεγμένες Διπλωματικές Εργασίες. 

Η προβολή της επιστημονικής εργασίας των υποψη¬ 
φίων διδακτόρων αποτελεί προτεραιότητα του Τμή¬ 
ματος και για τον λόγο αυτό προωθούνται οι εργασίες 


που εκπονούν κατά τη διάρκεια των σπουδών τους σε 
συνέδρια, σε περιοδικά και σε άλλα επιστημονικά και 
εκπαιδευτικά έντυπα. 

Κάθε δύο (2) χρόνια οι ΥΔ δικαιούνται να αξιολογή¬ 
σουν τις Διδακτορικές Σπουδές τους συμπληρώνοντας 
ειδικό ερωτηματολόγιο που τους αποστέλλεται ηλεκτρο¬ 
νικά από τη Γραμματεία του Τμήματος. 

Άρθρο 6 

ΥΠΟΣΤΗΡΙΞΗ ΔΙΑΤΡΙΒΗΣ ΚΑΙ ΑΠΟΝΟΜΗ ΤΙΤΛΟΥ 

Με την ολοκλήρωση της συγγραφής της ΔΔ, οι ΥΔ 
αιτούνταιτη δημόσια υποστήριξη και την αξιολόγηση 
της. Εφόσον το αίτημα γίνει δεκτό από την τριμελή συμ¬ 
βουλευτική επιτροπή (που δικαιούται να απορρίψει το 
αίτημα εάν κρίνει ότι η διατριβή δεν έχει ολοκληρωθεί 
επαρκώς), τα μέλη της συντάσσουν αναλυτική ειση¬ 
γητική έκθεση που υποβάλλεται στη Συνέλευση του 
Τμήματος, με την οποία ζητούν τον ορισμό επταμελούς 
εξεταστικής επιτροπής για την κρίση της διδακτορικής 
διατριβής. 

Στην επταμελή εξεταστική επιτροπή μετέχουν τα μέλη 
της τριμελούς και τέσσερα (4) επιπλέον μέλη από τις βαθ¬ 
μίδες του καθηγητή, αναπληρωτή και επίκουρου από το 
οικείο ή άλλο ΑΕΙ, ή καθηγητές/τριες από ομοταγή ιδρύ¬ 
ματα της αλλοδαπής (που είναι κάτοχοι διδακτορικού), ή 
ερευνητές/τριες των βαθμιδών Α, Β ή Γ από ερευνητικά 
κέντρα (όπως αυτά περιγράφονται στον ν. 4310/2014, 
άρθρο 13 Α). Τα τέσσερα (4) επιπλέον μέλη πρέπει να 
έχουν το ίδιο ή συναφές γνωστικό αντικείμενο με την 
υπό κρίση διατριβή. Η υποστήριξη της διατριβής γίνεται 
με τη φυσική παρουσία τουλάχιστον τεσσάρων (4) με¬ 
λών της επταμελούς επιτροπής, ενώ τα υπόλοιπα μέλη 
μπορούν να συμμετέχουν και μέσω τηλεδιάσκεψης. Ο/η 
υποψήφιος/α παρουσιάζει τη διατριβή του/της δημόσια 
ενώπιον της επταμελούς εξεταστικής επιτροπής. 

Μετά την ολοκλήρωση της υποστήριξης τα μέλη της 
επιτροπής συνεδριάζουν χωρίς την παρουσία τρίτων 
και αξιολογούν τη διατριβή ως προς την πληρότητα, 
ποιότητα, πρωτοτυπία και συμβολή της στην επιστήμη. 
Με βάση αυτά τα κριτήρια εγκρίνουν τη διδακτορική 
διατριβή με πλειοψηφία πέντε (5) τουλάχιστον μελών 
της εξεταστικής επιτροπής [ν. 3685/2008, Α. 9, πργ. 4.β]. 

Μέλη της τριμελούς που έχουν εν τω μεταξύ αφυπη¬ 
ρετήσει μπορούν να παρίστανται στη συνεδρίαση της 
επταμελούς χωρίς όμως δικαίωμα ψήφου. Επιπλέον, αν 
κάποια μέλη της τριμελούς επιτροπής έχουν εντωμε- 
ταξύ αφυπηρετήσει κατά τον χρόνο υποστήριξης της 
διδακτορικής διατριβής, με απόφαση της Συνέλευσης 
του Τμήματος αντικαθίστανται από ισάριθμα μέλη που 
πληρούν τα κριτήρια συγκρότησης της τριμελούς. 

Ο τελικός βαθμός αποφασίζεται κατά πλειοψηφία από 
την επταμελή επιτροπή σύμφωνα με τις εξής διακρίσεις: 
Άριστα, Λίαν Καλώς, Καλώς. 

Σε περίπτωση που η διδακτορική διατριβή χρήζει 
αλλαγών ή διορθώσεων, μετά τη δημόσια υποστήριξη, 
υπεύθυνος/η για την έγκριση της τελικής μορφής της 
διατριβής είναι ο/η επιβλέπων. 

Η αναγόρευση του/της υποψήφιου/ας σε διδάκτορα 
γίνεται από τη Συνέλευση του Τμήματος. 

Ο τίτλος τον οποίο αποκτούν οι ΥΔ είναι αντίστοιχος 
με ΡΓι.ϋ. (ϋοςΐοΓ οί ΡΜΙο5ορΡιγ). 

Διαδικασία απονομής του ΔΔ 

Προαπαιτούμενο για τη χορήγηση του διδακτορικού 
τίτλου σπουδών αποτελεί η κατάθεση της ΔΔ στην τελική 
της ψηφιακή μορφή (μετά και από τυχόν διορθώσεις 
που κρίθηκαν αναγκαίες κατά τη διαδικασία της κρί¬ 
σης), στο ψηφιακό Αποθετήριο του ΕΚΠΑ «Πέργαμος» 
σύμφωνα με την απόφαση Συγκλήτου της 25/7/2017 
(ΑΔΑ: Ψ78Λ46ΨΖ2Ν-76Β). Οδηγίες για την αυτοαπόθεση 
υπάρχουν στην ιστοθέση Ριΐΐρ5: ρθΐ'99ΐηο5.Ιίό.υο3.9ΐ'/. 

Στο εσώφυλλο κάθε κατατιθέμενης και εγκρινόμενης δι¬ 
δακτορικής διατριβής πρέπει να μνημονεύεται, σε εμφανές 
σημείο, η σύνθεση της τριμελούς συμβουλευτικής επιτρο¬ 
πής, καθώς και της επταμελούς εξεταστικής επιτροπής της 
διατριβής. Σε περίπτωση αφυπηρέτησης επιβλέποντος ή 
μελών της τριμελούς συμβουλευτικής εποτροπής να ανα- 
φέρεται η αρχική σύνθεση πριν από την αντικατάσταση 
τους και στη συνέχεια να μνημονεύεται η αντικατάσταση 
του επιβλέποντος ή των μελών και να αναφέρεται η σύν¬ 
θεση της επταμελούς εξεταστικής επιτροπής. 

Επίσης η ΔΔ πρέπει να υποβληθεί σε βιβλιοδετημέ- 
νο αντίγραφο και σε ΟϋΒΟΜ/ρςΙί στη Γραμματεία του 
Τμήματος. Η ανωτέρω διαδικασία πρέπει να έχει ολο¬ 
κληρωθεί δεκαπέντε (15) μέρες πριν την ημερομηνία 
ορκωμοσίας. 

Η έρευνα, που πραγματοποιείται στο πλαίσιο της διδα¬ 
κτορικής διατριβής, αποβλέπει πρωτίστως στην εκπαί¬ 
δευση του υποψήφιου διδάκτορα και στην απόκτηση 
ερευνητικής εμπειρίας που απαιτείται για την απονομή 
του διδακτορικού τίτλου, καθώς και για την περαιτέρω 
σταδιοδρομία του. 

Η εκπόνηση διδακτορικής διατριβής, λόγω της φύ¬ 
σης της, μπορεί να εντάσσεται σε συνεχόμενες και πολ¬ 
λές φορές μακροχρόνιες έρευνες που διεξάγονται από 
ερευνητικές μονάδες και επιστημονικούς υπευθύνους σε 
συγκεκριμένο τομέα της επιστήμης, συχνά στο πλαίσιο 
ερευνητικών προγραμμάτων. 

Ο συγγραφέας της διδακτορικής διατριβής είναι ο 
δικαιούχος του περιουσιακού και ηθικού δικαιώματος 
πνευματικής ιδιοκτησίας, του περιεχομένου της διατρι¬ 
βής του, σύμφωνα με το ν. 2121/1993, όπως ισχύει. 

Τα δικαιώματα βιομηχανικής ιδιοκτησίας (π.χ. εφευ¬ 
ρέσεις), που ενδεχομένως προκύψουν από τα αποτελέ¬ 


σματα της έρευνας της διδακτορικής διατριβής, ανήκουν 
τόσο στον διδάκτορα όσο και στον επιβλέποντα καθηγη¬ 
τή ή και σε άλλους ερευνητές που μετέχουν στην ερευνη¬ 
τική ομάδα, σύμφωνα με την ισχύουσα νομοθεσία. Δικαι¬ 
ώματα διανοητικής ιδιοκτησίας που προκύπτουν μετά 
το πέρας της Δ.Δ. λόγω της συνέχισης της αντίστοιχης 
έρευνας στο εργαστήριο ανήκουν αποκλειστικά στον 
επιστημονικό υπεύθυνο αυτής της φάσης της έρευνας ή 
και σε άλλους ερευνητές. Για τα θέματα αυτά μπορεί να 
υπογράφει σύμβαση μεταξύ των μερών σε οποιοδήποτε 
στάδιο της έρευνας. 

Άρθρο 7 

ΔΙΔΑΚΤΟΡΙΚΗ ΔΙΑΤΡΙΒΗ ΜΕ ΣΥΝΕΠΙΒΛΕΨΗ 
ΤαΤμήματα ΑΕΙ συνεργάζονται με Ερευνητικά Κέντρα 
και Ινστιτούτα του άρθρου 13Α του ν. 4310/2014, καθώς 
και με αναγνωρισμένα ως ομοταγή Ιδρύματα ή Ερευνη¬ 
τικά Κέντρα και Ινστιτούτα της αλλοδαπής, για την εκ¬ 
πόνηση διδακτορικών διατριβών με συνεπίβλεψη. Στην 
περίπτωση αυτή, τη διοικητική ευθύνη της εκπόνησης 
της διδακτορικής διατριβής αναλαμβάνει ένα εκ των συ- 
νεργαζόμενων ιδρυμάτων, ορίζεται ένας/μία επιβλέπων/ 
ουσα από κάθε συνεργαζόμενο ίδρυμα/φορέα και η εκ¬ 
πόνηση της διατριβής διαρκεί τουλάχιστον τρία (3) έτη 
από τον ορισμό των επιβλεπόντων μελών ΔΕΠ/ερευνητών. 
Τα σχετικά με τη διαδικασία εκπόνησης της διατριβής, 
από την επιλογή του/της υποψήφιου/ας διδάκτορος έως 
και την απονομή του διδακτορικού τίτλου, καθώς και η 
χορήγηση ενιαίου ή χωριστού τίτλου σε περίπτωση συνερ¬ 
γασίας μεταξύ Ιδρυμάτων, προβλέπονται στο οικείο Ε.Π.Σ. 
(Ειδικό Πρωτόκολλο Συνεργασίας), που καταρτίζεται από 
τα συνεργαζόμεναΤμήματα/φορείς και εγκρίνεται απάτην 
οικεία Σύγκλητο και τα συλλογικά όργανα διοίκησης των 
ερευνητικών κέντρων (ν. 4485/2017, Ά. 43, πργ. 3). 

Για την εκπόνηση διδακτορικών διατριβών με συνε¬ 
πίβλεψη σε συνεργασία με αναγνωρισμένα ως ομοταγή 
Ιδρύματα ή Ερευνητικά Κέντρα και Ινστιτούτα της αλλο¬ 
δαπής αναμένεται Υπουργική Απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρύτανης 

ΜΕΛΕΤΙΟΣ ΑΘΑΝΑΣΙΟΣ ΔΗΜΟΠΟΥΛΟΣ 

ΞΓ 

ΕΘΝΙΚΟ ΤΥΠΟΓΡΑΦΕΙΟ 

Την ευθύνη για την εκτύπωση, διαχείριση και κυκλοφορία των φύλλων της Εφημερίδας 
της Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο 
το οποίο αποτελεί δημόσια υπηρεσία η οποία υπάγεται στο Υπουργείο Διοικητικής Ανασυ¬ 
γκρότησης. Το Εθνικό Τυπογραφείο έχει επίσης την ευθύνη για την κάλυψη των εκτυπωτικών 
αναγκών του Δημοσίου, (ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση άά5@θΐ·9 | ' με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 

2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα Ιστοσελίδα: νννννν.θΐ.9Γ 
ΤΗΛΕΦΩΝΙΚΟ ΚΕΝΤΡΟ: 210 5279000 - ίβχ: 210 5279054 Πληροφορίες σχετικά με την λειτουργία 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ της ιστοσελίδας: ΗθΙρά65ΐ<.6ϊ@6ϊ.9ΐ· 

Πωλήσεων: (Ισόγειο, τηλ. 210 5279178 - 180) Αποστολή ψηφιακά υπογεγραμμένων 

Συνδρομητών: (Ημιόροφος, τηλ. 210 5279136) εγγράφων προς δημοσίευση στο ΦΕΚ: 

Πληροφοριών: (Ισόγειο, Γρ. 3 και τηλεφ. κέντρο 210 5279000) \Λ/θΐ3(Τΐ35ΐθΐ'.θΙ@θ1.9 | · 

Παραλαβής Δημ. Υλης: (Ισόγειο, τηλ. 210 5279167,210 5279139) Πληροφορίες για γενικό πρωτόκολλο 
Ωράριο για το κοινό: Δευτέρα ως Παρασκευή: 8:00 - 13:30 και αλληλογραφία: 9>'3πηη3ΐ6·3@6ΐ·9 ι ' 

























